Nihoraka sady nihorikori ka indray ry kotomanga sy ny tariny mbola hafa ragova hoy ny adala -meteza handroso fa efa vazaha ny tany , hoy kosa rainivelo. 6 ilay voninkazo madera feno dimy ambiny roapolo taona indrindra aho, raha nanomboka nandray ny raharahako tao angavon’i vonizongo. Zokiko telo taona ravalo. Taorian’ny lanonana malaza dia tapaka ny hevitro fa haka taolan- tehezana vatotr’ akoho manatody, ela niribaribana ka hikotrika; tsimadoa antitra, ela nivezivezen ka hanorin- dasy. Nahasorena ahy mantsy ny hambopon-dry zafindravony hoe kely sisa dia hiravaka ny vonimboasarin- dragova ny lohako iza moa no tsy naniry ahy fa ny tenako no tsy ampy zara indray andro dia tonga tao amin’ny biraoko ity vehivavy lehibe iray sy ny zananivavy tokony ho sivy ambiny folo taona. Hisava kopia mikasika ny sora piankohonan-drazazavavy no nahatongavany. Tao angavo hono no nahalatsahan’ny tavonin-drazazavavy , fa filàna ravinahitra no hitoeran’ny ray aman- dreniny any antotohazo hataonareo inona kopia hoy aho? 22- talata 02 febroary 1971, iv lah 4424 ianao handrandrana indray ve no hanafenan- doha sola, hoy ramavo, renin- drazazavavy. Manan- kevitra hisora- panambadiana mantsy i nirina rahoviana? Hoy aho, somary niantsambotra kely afaka volana iray na roa eo ho eo. Ilay zazavavy antsoina hoe nirina kosa nisafo sirana fotsiny, sady niondrika tsy nahajery ahy diso ve aho raha manontany ilay fozalahy atakalo fozavavy, hoy aho nitsiky tsy ravo vazo mitovy tsy hitan-drano, hoy ramavo. Tsy olon-kafa ho zovina, fa ny tapaka sy namanao ihany. Ravalo mpampianatry ny sekolim-panjakana eto angavo. Tera-mena tampoka ny endriko. Toa nahery fikoriana tao anatin’ny indray mitono valala ny rako. Toa lasalasa ho azy ny teniko tamin’izy mianaka hoe mankanesa atsy amin’ny mpitantsoratra nony dify tokoa anefa izy ireo, vao mainka nitombo ny aretim-panahiko ravalo maivan-kitsaka ve, no hiompy iry zana-domoina? Hoy ny eritreritro. Ny tarehy tokoa no an- drahiratra, fa ny vintana kosa an-dratsitamoraina. Nahoana re iry zazavavy no miantehitra amin- kazo boboka è? Volamena maniry hitombina eo ambony ravintseva! Lisy fotsy hateronterona eo amin’ny kapilam- boatavo! Dia indro niverina teo anoloako indray ny sarin’i nirina. Volo manonjanonja, manaitra masom- bahiny toa vololon-drofian’i garafantsy, fijery malefadefaka toa kintana saro-kenatra, saoka maranidranitra toa paiso irin-kotazana, nify fotsy botsiaka toa rarivato narindra, ireo no fanomezana nandravahan’ny lanitra ny hatanoran-drazazavavy. Arotsahy ao koa ireto hameno ireo hatsarana ireo ho erany voavitsy fenofeno; bika tsy lasa zeny, famindra tsy maka sarotra. Ny hirika azon’ny haratsiana nidirana dia teo amin’ny vavany toa tata-bitrana, saingy resy ihany izany, rahefa miloatra avy eo ny feony mikarantsana, toa ritso-baliha tendrena mamatonalina. Nirina ve? Oloanina soa, takolahina meja. 23 alarobia 03 febroary 1971, iv lah 4425 sambatra ravalo kely endaka, hoy aho. Azon’ody angaha iry zazavavy. Ny amobninjato toa ahy nefa no sahaza azy. Injay nisy nandona tao am-baravarako. Niantsambotra toy ny baolina fingotra aho fa noheveriko ho izy mianaka indray no tonga hiresaka amiko. Kanjo nifitsaka hoatry ny rindra voatory aho, nony fantatro fa i kotomanga ity manantona ahy avia ialahy fa nitady toko aho ka sendra vato, hoy aho. Nitady lalana ka tojo arabe; nikatsa- pidinana sendra solampy. Fantatr’ialahy moa ilay zazavavy naka kopia teo? Diso fantatro loatra, hoy ny navaliny ahy. Nirina zanak’i rambelo sy ramavo avy ary antotohazo iny. Izy anie no fofombadin-dramosekely è marina ve? Hoy aho, tsy afa-nanafina intsony ny fihetsempoko. Araka ny hevitr’ise, tokony hivady và nirina sy ravalo? Sora-damba tsinona ny fitia, hoy kotomanga. Tsy misy tsara tendren-kazo lava, tsy misy ratsy natao valan’omby, fa izay izay tiana mitombo tarehy railovy ve ry ise tokony hifanindran-dalana amin’ny takatra fa ragova ve manin’olon-tsy manina è? Matoa mihevingevina ny fanjaitra lehiroa, mafy fisintona loatra ny andriamby.